Nissenrevyen

Moralistene - Nissenrevyen 2009

Moralistene tok for seg jante- og antijanteloven.

Super Mega Turbo HD 3000 - Nissenrevyen 2010

Super Mega Turbo HD 3000 (SMTHD3k) tok for seg nåtiden og hvordan verden
hele tiden stiller høyere krav til bilde, lyd, hastighet og til hverandre som mennesker. Vi
befinner oss i et tiår der man i mye større grad enn før forholder seg til hverandre og seg selv
ved teknologiske kommunikasjonsmidler. Revygenerasjonen som sto sto på scenen var blant
de første som ikke kan huske å ha levd uten Internett. Nissenrevyen 2010 tok opp ulike
problemstillinger innenfor det moderne teknologisamfunnet – er det i det hele tatt sunn
utvikling, når vil utviklingen stoppe, og hva vil skje den dagen det skapes noe vi ikke selv kan
kontrollere? Super Mega Turbo HD 3000 er bedre enn dagens HD-standarder, og når den er slått på blir alt man ser «perfekt». Når Nissenrevyen 2010 tar denne maskinen i bruk, som de første noensinne, går noe galt, og skuespillerne må kjempe om å komme levende fra den beste revyforestillingen som noensinne er vist.

TIL SALGS! - Nissenrevyen 2011

Vi lever for tiden i et samfunn der reklameskilt spretter opp hvor enn du er. Enten det er på t-banestasjonen eller du ser ut av ditt eget kjøkkenvindu, er du dømt til å stirre på en tynn Hennes & Mauritz-dame i nytt undertøy eller det perfekte ansiktet med fine briller på. Revyen spør seg selv: Hva er verden blitt til og hvor vil den gå? Nissenrevyen 2011 dreier seg om den kommersielle påvirkningen vi konstant lever med, og følgene det kan komme til å ha. Hvor langt er reklameverdenen villige til å gå?
«TIL SALGS!» viser dette ved å fortelle historien til en liten jente som går fra å være søte lille sukker-Sara, til superkjendisen Sarah-Sugar som blir dratt inn i, og ødelagt av, den kommersielle verdenen. Historien til jenta blir fortalt under fire uavhengige sketsjer som viser utviklingen fra start til ødeleggelse.

Tabloitiden - Nissenrevyen 2012

Tabloitiden tar for seg vår tabloide hverdag, alt fjaset i mediene og kjendis- og sensasjonsjag som danner konseptet, og selv ikke denne publikasjonen går fri.

Så mye snakker jeg! Så mye lytter jeg! Så mye sitter igjen! - Nissenrevyen 2013

Nissenrevyen 2013 tar for seg temaet kommunikasjon og hvordan det preger vår hverdag. Revyen tar for seg alt fra sosiale medier til hverdagskommunikasjon.

Ta plass! - Nissenrevyen 2014

Ta plass handler om skuespillerne personlig, vi treffer dem med eget navn, og deres forsøk på å ta plass i verden. Hvem er jeg, hva vil jeg bli, hvilken rolle er min, spør de, i en rekke solosketsjer spredt gjennom revyen - en for hver skuespiller. Alle åtte skuespillerne hadde en personlig sketsj, der de forteller om personlige opplevelser, fra familieminner til personlige fobier til kjærlighetsforhold.

Helt tilfeldig - Nissenrevyen 2015

Helt tilfeldig tar for seg tilfeldigheter.

Smakløs - Nissenrevyen 2016

Temaet for revyen er mat. Vi blir gjort bevisst på matens funksjon i ulike stadier i livet og akkompagnert med et bredt spekter av sinnsstemninger: sinne, glede, engasjement og tristhet. Sketsjene viser hvordan mat både kan forsterke og kvele følelser. Det gjelder for så vidt ikke bare mat, men også drikke. Dr. Pepper, for eksempel, som synes å kurere både frustrerte tenåringsjenter og kresne, sultne, allergiske nordboere i nød.
Smakløs viser også temaet gjennom rollen Jonas, som har mistet begge foreldrene sine, og har kun bestemoren sin igjen. Han begynner å overspise, og blir overvektig. Senere bestemmer han seg for å trene, og bli en ny mann. Når Jonas ikke lenger er feit, men derimot veldig fin, blir han en smakløs person - overopptatt av å innfri samfunnets forventninger.

MAX - Nissenrevyen 2017

MAX er en revy om forbrukersamfunnet. Om å kjøpe og eie, kaste og bruke. Om higet etter å alltid ville ha mer, mer og atter mer.

SNILL - Nissenrevyen 2018

SNILL er en revy om samfunnets hårsårhet. Vi er blitt for snille i dagens samfunn, og vi må gjøre alt vi kan for å ikke krenke andre.

EKTE FAKE - Nissenreven 2019

Ekte fake, er en revy om hvordan man egentlig er bak den pyntede fasaden.